સ્થાનિક રહેવાસીઓ અને દુકાનદારોનો એવો આક્ષેપ છે કે કોર્પોરેશનના ટીપી સ્કીમ કૌભાંડનું જીવતુંજાગતું ઉદાહરણ સૈજપુર બોઘાની ટીપી-૬૫ અને નિકોલ-રખિયાલની ટીપી-૧ની વચ્ચેનો નેશનલ હાઈવે નંબર-૮ એપ્રોચ ચાર રસ્તાથી શરૂ થતા નિકોલ ગામ રોડનું છે. આ રોડની ડાબી બાજુએ સૈજપુર બોઘા ટીપી-૬૫ની દુકાનો છે, જ્યારે તેની સામેનો ભાગ નિકોલ-રખિયાલ ટીપી-૧માં આવે છે. સૈજપુર બોઘાની ટીપી દાયકાઓ જૂની હોવા છતાં મ્યુનિ. સત્તાવાળાઓએ રોડ-રસ્તા, ફાઈનલ પ્લોટ, ગેરકાયદે બાંધકામોને છાવરવા માટે હજુ સુધી ફાઈનલ કરી નથી. જ્યારે નિકોલ-રખિયાલની ડ્રાફ્ટ સ્કીમ ૧૯૮૭માં બનાવીને છેક ૧૯૯૮માં ફાઈનલ કરી હતી.